CELEX: 62016CN0176
Language: sk
Date: 2016-03-23 00:00:00
Title: Vec C-176/16 P: Odvolanie podané 23. marca 2016: Proforec Srl proti uzneseniu Všeobecného súdu (prvá komora) z 21. januára 2016 vo veci T-120/15, Proforec/Komisia

30.5.2016   
            
            
               SK
            
            
               Úradný vestník Európskej únie
            
            
               C 191/20
            
         Odvolanie podané 23. marca 2016: Proforec Srl proti uzneseniu Všeobecného súdu (prvá komora) z 21. januára 2016 vo veci T-120/15, Proforec/Komisia
   (Vec C-176/16 P)
   (2016/C 191/25)
   Jazyk konania: taliančina
   
      Účastníci konania
   
   
      Odvolateľka: Proforec Srl (v zastúpení: G. Durazzo, M. Mencoboni, G. Pescatore, avvocati)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť uznesenie o neprípustnosti č. 704600 z 21. januára 2016 vo veci T-120/15 z uvedených dôvodov, na ktoré v celom rozsahu odkazujeme,
            
         
               —
            
            
               vyhlásiť žalobu za prípustnú a dôvodnú a vrátiť vec Všeobecnému súdu Európskej únie na rozhodnutie vo veci, s výhradou prípadného prijatia vhodných opatrení,
            
         
               —
            
            
               uložiť Komisii povinnosť nahradiť trovy konania. Za predpokladu, že táto žaloba by bola zamietnutá (quod non), sa navrhuje, aby každý z účastníkov konania znášal svoje vlastné trovy konania.
            
         
      Odvolacie dôvody a hlavné tvrdenia
   
   Na podporu svojho odvolania odvolateľka uvádza tri odvolacie dôvody týkajúce sa námietky neprípustnosti:
   Prvý dôvod založený na nesprávnom právnom a skutkovom odôvodnení nedostatku záujmu na konaní. V bodoch 28 až 31 uznesenia Všeobecný súd Európskej únie nesprávne dospel k záveru o nedostatku záujmu odvolateľky domáhať sa zrušenia nariadenia, na základe nelogického odôvodnenia identifikujúceho ako jediné osoby, ktoré majú záujem na zrušení napadnutého nariadenia, distribútorov tretích značiek a nie priamo Proforec.
   Druhý dôvod založený na neuplatniteľnosti článku 263 ods. 4 ZFEÚ Všeobecným súdom v rozsahu, v akom nepriznal odvolateľke nijaký záujem na podaní žaloby.
   Tretí dôvod založený na nedostatočnom odôvodnení, v bodoch 32 až 35 uznesenia o neprípustnosti, nedostatku záujmu odvolateľky v rozsahu, v akom Všeobecný súd podal nesprávny výklad skutkových okolností týkajúcich sa neexistencie rizika, že odvolateľka bude stíhaná, tým, že nepovažoval toto riziko za vzniknuté a aktuálne ku dňu podania žaloby a tým, že sa nevyjadril k zjavnej nezákonnosti nariadenia, ktoré neupravuje nijaké prechodné obdobie s cieľom umožniť odstránenie zásob a obalov.